*Tilføying i jubiléumsskriftet Meland kyrkje 150 år:*

*Under utforminga av omtalen av organist Arvid Sakseide i jubiléumsskriftet vart noko diverre gløymt, nemleg samarbeidet han hadde med Songkoret Vågen og Kristine Fluge. Det er vi leie for.*

*Teksten står i avsnittet under, og desse linjene kan klippast ut og limast i ytremargen på s.39 i jubiléumsskriftet:*

Songkoret Vågen, tidlegare leia av Gunnar Furubotten, var i fleire tiår alltid med på julekonsertane, men frå 90-talet vart dei også regelmessige deltakarar på gudstenester og konsertar. I ei framføring av «Striletonen vår Herre skapte» var dei sentrale, og saman med dirigenten Kristine Fluge gav dei eit løft til mang ei konsertoppleving. Organisten minnest også med glede fellesframføringar med kantoriet og vil framheva dirigenten som ein viktig musikalsk medarbeidar.